**Når et lys slukkes

Mål**

* å tale om døden
* å tenne lys for noen vi savner

**Forløp:**

**DEL 1**

Se musikkvideo "Når et lys slukkes" av Nik og Jay

Spør konfirmantene om hva de har sett og hørt, og skriv stikkord på en tavle. Klassen inndeles i 3 grupper og ser musikkvideoen igjen:

Gruppe 1: Legger spesielt merke til mannen i bilen
Gruppe 2: Legger spesielt merke til kvinnen
Gruppe 3: Legger spesielt merke til Falck-redderen

Hva får vi vite om personenes liv og historie?

**DEL 2**

Hvorfor er livet spesielt? Hvem er ”jeg’et” som tror?

Hva betyr setningen «Når et lys slukkes»? Hva er det for et lys det er snakk om, som tennes og slukkes?

Disse spørsmålene gir en god samtale og mange vinkler på lys, som de får lov å komme frem med, selv om svarene ikke har noe med kristendommen å gjøre.

Den kristne tolkning:

Hvert liv er noe helt spesielt og noe helt særegent. Slik tenker vi ikke alltid selv, men tenk på hvis dere selv mistet en dere er veldig glad i, så ville det også føles som om dere hadde mistet noe helt spesielt. Og hvert liv er helt spesielt for Gud, fordi h\*n har skapt hver og en av oss og elsker oss. For Gud er vi ikke bare én i flokken. Lyset som det er snakk om er et symbol på menneskelivet. Når et lys slukkes er når et menneske dør. Men det nye lys som tennes, er det slukkede lys på jorden, som nå tennes hos Gud. Som kristen tror man på at det hele ikke bare er tomt og ferdig når et menneske dør. Vi tror på at det er et liv etter døden. Vi tror på at vi skal oppstå igjen fordi Jesus oppstod påskemorgen. (Les evt. Matt. 28,1-10).

Tenne lys:

Rundt omkring på gravene på kirkegården blir det tent lys for de døde til Alle Helgen. Vi vet jo godt at de døde ikke kan se lyset, men vi kan se det:

* fordi vi gjerne vil vise dem vi savner at de var lys i vårt liv.
* for å ære den døde og vise omsorg.
* fordi vi vil minne oss om at det nå er tent et nytt lys hos Gud, nemlig det menneske som ikke er her mer.
* Fordi Jesus sa om seg selv: Jeg er verdens lys. Når vi tenner lys på graven, er det et tegn på at Jesus er hos den døde.

Har dere prøvd å tenne lys på en grav? Kjenner dere noen som ligger begravet på kirkegården? Konfirmantene får mulighet til å tenne et gravlys på et gravsted der de har en pårørende et sted på kirkegården, eller på en tilfeldig grav.

**Tekster**

Matt 28,1-10 - Jesu oppstandelse

**Forberedelse:**

Sikre at man kan se videoen av Nik og Jay.
Kjøpe inn lys

**Materialer:**

Lys

**Varighet:**

45 minutter